Elever fra Skipper Clement Skolen i Aalborg har fået øjnene op for, at konventionerne om at alle børn har ret til skolegang og til et værdigt liv, ikke er tilfældet for alle verdens børn. Det fortæller Tine Bock, der står bag to temauger om børns forhold i Tanzania. Det kulminerede i dag på skolen med fest og farver på FN`s internationale børnedag. Eleverne har samlet blyanter, viskelæder og bøger ind til børn i Tanzania, og det føles godt, siger eleverne. - Jeg kan mærke det i hjertet, siger 10-årige Mohsen Hossein fra Skipper Clement Skolen om den indsamling, som han og de andre elever har lavet. - Børn har lov til at lege, holde fri og til at gå i skole, supplerer klassekammeraten Hanna Kirstine Damgaard.
To temauger om børns forhold i Tanzania har gjort et stort indtryk på eleverne fra en nordjysk skole. De har nu lavet en indsamling i forbindelse med FN`s internationale børnedag.